**ΚΑΤΑΣΤΑΤΙΚΟ**

**ΤΗΣ ΑΣΤΙΚΗΣ ΕΤΑΙΡΕΙΑΣ ΜΗ ΚΕΡΔΟΣΚΟΠΙΚΟΥ ΧΑΡΑΚΤΗΡΑ**

**ΜΕ ΤΗΝ ΕΠΩΝΥΜΙΑ**

«EΛΛΗΝΙΚΟΣ ΑΕΡΟΔΙΑΣΤΗΜΙΚΟΣ ΟΡΓΑΝΙΣΜΟΣ ΜΗ ΚΑΤΑΣΤΡΟΦΙΚΩΝ ΔΟΚΙΜΩΝ - **ΑΜΚΕ**»

Στην Αθήνα σήμερα την 3η Δεκεμβρίου 2023 οι κάτωθι υπογράφοντες το παρόν

1. ΙΩΑΝΝΗΣ ΠΑΠΠΟΣ του ……………….., κάτοικος ………………., , οδός…………. Αριθ………, ΑΦΜ ………………, ΑΜΚΑ …………………, ΔΟΥ …………………….

2. ΣΠΥΡΙΔΩΝ ΠΑΠΑΚΩΝΣΤΑΝΤΙΝΟΥ του ……………….., κάτοικος ………………., 14341, οδός…………. Αριθ………, ΑΦΜ ………………, ΑΜΚΑ …………………, ΔΟΥ …………………….

3. ΑΡΙΣΤΟΤΕΛΗΣ ΜΑΤΘΑΙΟΥ του ……………….., κάτοικος ………………., 14341, οδός…………. Αριθ………, ΑΦΜ ………………, ΑΜΚΑ …………………, ΔΟΥ …………………….

4. ΙΩΑΝΝΗΣ ΦΑΡΑΖΗΣ του ……………….., κάτοικος ………………., 14341, οδός…………. Αριθ………, ΑΦΜ ………………, ΑΜΚΑ …………………, ΔΟΥ …………………….

5. ΣΤΑΥΡΟΣ ΚΕΜΕΝΤΖΕΤΖΙΔΗΣ του ……………….., κάτοικος ………………., 14341, οδός…………. Αριθ………, ΑΦΜ ………………, ΑΜΚΑ …………………, ΔΟΥ …………………….

7. ΙΩΑΝΝΗΣ ΒΟΥΔΟΥΡΗΣ του

συμφωνούν και συναποδέχονται τα κάτωθι :

Με το παρόν καταστατικό ορίζεται μεταξύ των εδώ συμβαλλόμενων εταίρων η λειτουργία της

Αστικής Μη Κερδοσκοπικής Εταιρείας με νομική προσωπικότητα, θα διέπεται από τις διατάξεις των άρθρων 741-784 του Αστικού Κώδικα, καθώς και τις διατάξεις των άρθρων 249-270 Ν. 4072/2012 (ΦΕΚ Α’ 86/11.04.2012), υπό τους κάτωθι όρους και συμφωνίες.

**ΑΡΘΡΟ 1ο- ΕΠΩΝΥΜΙΑ - ΔΙΑΚΡΙΤΙΚΟΣ ΤΙΤΛΟΣ**

Η επωνυμία της εταιρείας είναι «EΛΛΗΝΙΚΟΣ ΑΕΡΟΔΙΑΣΤΗΜΙΚΟΣ ΟΡΓΑΝΙΣΜΟΣ ΜΗ ΚΑΤΑΣΤΡΟΦΙΚΩΝ ΔΟΚΙΜΩΝ ΑΜΚΕ» και ο διακριτικός τίτλος αυτής¨

"ΕΛΛΗΝΙΚΟΣ ΑΕΡΟΔΙΑΣΤΗΜΙΚΟΣ ΟΡΓΑΝΙΣΜΟΣ ΜΚΔ - NDT" και ΕΑΟΜΚΔ.

**ΑΡΘΡΟ 2ο – ΕΔΡΑ**

Έδρα της εταιρείας ορίζεται ο Δήμος Π. Φαλήρου Αττικής, οδός:

Η εταιρεία, εκτός από την έδρα της, δύναται να χρησιμοποιεί και άλλους χώρους, με ή χωρίς αντάλλαγμα, για την εξυπηρέτηση του σκοπού της,

**ΑΡΘΡΟ 3ο - ΣΚΟΠΟΣ**

Ο EΛΛΗΝΙΚΟΣ ΑΕΡΟΔΙΑΣΤΗΜΙΚΟΣ ΟΡΓΑΝΙΣΜΟΣ ΜΗ ΚΑΤΑΣΤΡΟΦΙΚΩΝ ΔΟΚΙΜΩΝ ΑΜΚΕ είναι ο ανεξάρτητος εθνικός φορέας, ο οποίος εκπροσωπεί την αεροδιαστημική βιομηχανία της Ελλάδας, που παρέχει τις υπηρεσίες του στους ειδικούς τεχνικούς και τις εταιρείες του κλάδου της αεροδιαστημικής και των αερομεταφορών, ως αναγνωρισμένος από τους ρυθμιστικούς φορείς για την παροχή ή την υποστήριξη υπηρεσιών πιστοποίησης και εξέτασης «Μη Καταστροφικών Δοκιμών» (ή άλλως «Μη Καταστροφικών Ελέγχων» / άλλως «Non Destructive Test – NDT» (εφεξής «ΜΚΔ») σύμφωνα με το ευρωπαϊκό πρότυπο ΕΝ 4179 πρότυπο.

Ο σκοπός της εταιρείας είναι καθαρά επιστημονικός, τεχνολογικός, ερευνητικός, εκπαιδευτικός, ελεγκτικός, γνωμοδοτικός, κοινωφελής και σε καμία περίπτωση κερδοσκοπικός.

Ειδικότερα και ενδεικτικά, οι σκοποί της εταιρείας είναι οι ακόλουθοι:

1. Διαχείριση διαδικασιών για την εξειδίκευση και την πιστοποίηση του τεχνικού ΜΚΔ σύμφωνα με τις απαιτήσεις των εκάστοτε προτύπων.
2. Καθιέρωση συστήματος αναγνώρισης των οργανισμών που παρέχουν εκπαιδεύσεις ΜΚΔ και εξετάσεις πιστοποίησης σύμφωνα με το πρότυπο EN 4179.
3. Αναγνώριση ισοδυναμιών προσόντων και πιστοποίησης.
4. Παροχή κατευθυντήριων γραμμών σύμφωνα με το παρόν πρότυπο όσον αφορά τις εγκαταστάσεις για την εκπαίδευση ΜΚΔ, τα περιγράμματα μαθημάτων, τις ερωτήσεις εξετάσεων και τις διαδικασίες εξετάσεων.
5. Έλεγχος, παρακολούθηση και αδειοδότηση των κέντρων εκπαίδευσης και των εξετάσεων ΜΚΔ.
6. Συμμετοχή στο National Aerospace NDT Boards (NANDTB) και συμμόρφωση με το πρότυπο ANDTBF/08 ή οποιαδήποτε άλλον ισχύον πρότυπο.
7. Καθοδήγηση της εθνικής αεροδιαστημικής βιομηχανία στο πεδίο της πιστοποίησης εξειδικευμένου προσωπικού ΜΚΔ.
8. Προαγωγή και τη διασφάλιση της επαγγελματικής ικανότητας του προσωπικού που εκτελεί ΜΚΔ σε αεροσκάφη ή διαστημικά σκάφη, ή συναφή τμήματα αυτών.

Ο ΕΑΟΜΚΔ επιδιώκει την επίτευξη του σκοπού του, μεταξύ άλλων, μέσω:

(α) Της ανάπτυξης και διατήρησης υποδομής για την εξέταση, την αξιολόγηση της επαγγελματικής ικανότητας, την πιστοποίηση και την καταγραφή του πιστοποιημένου προσωπικού .

(β) Της κατάρτισης κριτηρίων για την εξέταση, την αξιολόγηση της επαγγελματικής ικανότητας και την πιστοποίηση των τεχνικών ΜΚΔ, βάσει των διεθνώς αναγνωρισμένων προτύπων.

(γ) Της εποπτείας της διαδικασίας πιστοποίησης και των συναφών εργασιών που εκτελούνται κατ’ εντολή του οργανισμού.

(δ) Της απόκτησης και της διατήρησης αναγνώρισης από την εθνική αεροπορική αρχή.

(ε) Της διατήρησης επαφών με τον σχετικό επαγγελματικό τομέα (επαγγελματικές ενώσεις, εκπαιδευτικά ιδρύματα, εργοδότες, χρήστες, αρχές).

(στ) Της προώθησης της συμμετοχής εμπειρογνωμόνων για τη διατήρηση της υποδομής που αναφέρεται στο σημείο (α).

(ζ) Της παροχής γνωμοδοτήσεων και εμπειρογνωμοσύνων και της συμμετοχής σε συμβούλια, συνέδρια και συνδιασκέψεις,

(η) Της συμμετοχής και εκπροσώπησης της χώρας σε διεθνείς οργανισμούς, συνδιασκέψεις και συναφή fora κ.α.

(θ) Της διεξαγωγής επιμορφωτικών και επαγγελματικών εκπαιδεύσεων, σεμιναρίων, συνεδρίων κ.α.

(θ) Της αγοράς ή πώλησης, εκμίσθωσης ή μίσθωσης, εκναύλωσης ή ναύλωσης οποιαδήποτε υλικών, εργαλείων, εξοπλισμού, πτητικών μέσων, θαλάσσιων σκαφών ή οχημάτων και οποιουδήποτε άλλου χώρου ή εγκαταστάσεων.

**ΑΡΘΡΟ 4ο - ΔΙΑΡΚΕΙΑ**

Η διάρκεια της εταιρείας είναι απεριόριστη, ήτοι ορίζεται ως αορίστου διαρκείας, και άρχεται από την προσήκουσα δημοσίευση του παρόντος καταστατικού ή περίληψης αυτού στην αρμόδια υπηρεσία Γ.Ε.ΜΗ. Η συνέλευση των εταίρων μπορεί να αποφασίσει τη μετατροπή της διάρκειας της Εταιρείας σε ορισμένου χρόνου με απόφασή της, λαμβανομένη με πλειοψηφία των τριών τετάρτων (¾) του αριθμού των εταίρων.

**ΑΡΘΡΟ 5ο - ΚΕΦΑΛΑΙΟ - ΠΕΡΙΟΥΣΙΑ – ΠΟΡΟΙ**

Το κεφάλαιο της εταιρείας αποτελούμενο από τις εισφορές των εταιρών ορίζεται στο ποσό

των 1000,00 €, το οποίο καταβλήθηκε ως εξής :

α) Ο πρώτος συμβαλλόμενος ……………………….. συνεισέφερε το ποσό των ……………….€,

ήτοι το …..% του κεφαλαίου.

β) Ο δεύτερος συμβαλλόμενος, ………………………………συνεισέφερε το ποσό των ………….. ευρώ,

ήτοι το …… % του κεφαλαίου.

β) Ο τρίτος συμβαλλόμενος, ………………………………συνεισέφερε το ποσό των ………….. ευρώ,

ήτοι το …… % του κεφαλαίου.

β) Ο τέταρτος συμβαλλόμενος, ………………………………συνεισέφερε το ποσό των ………….. ευρώ,

ήτοι το …… % του κεφαλαίου.

β) Ο πέμπτος συμβαλλόμενος, ………………………………συνεισέφερε το ποσό των ………….. ευρώ,

ήτοι το …… % του κεφαλαίου.

β) Ο έκτος συμβαλλόμενος, ………………………………συνεισέφερε το ποσό των ………….. ευρώ,

ήτοι το …… % του κεφαλαίου.

β) Ο έβδομος συμβαλλόμενος, ………………………………συνεισέφερε το ποσό των ………….. ευρώ,

ήτοι το …… % του κεφαλαίου.

Η περιουσία της εταιρείας αποτελείται από :

α) Το ως άνω κεφάλαιό της.

β) Τις χρηματικές παροχές, ενισχύσεις, επιχορηγήσεις, επιδοτήσεις, χορηγίες, συνδρομές οποιουδήποτε φυσικού προσώπου ή ελληνικού, ευρωπαϊκού ή διεθνή οργανισμού, φυσικού ή νομικού προσώπου δημοσίου ή ιδιωτικού δικαίου, της ημεδαπής ή/και αλλοδαπής, του ελληνικού δημοσίου ή των φορέων τοπικής αυτοδιοίκησης όλων των βαθμίδων καθώς και οι κληρονομίες, κληροδοσίες, δωρεές, χρηματοδοτήσεις οποιουδήποτε φυσικού ή νομικού προσώπου ελληνικού ή αλλοδαπού φορέα.

γ)Οποιαδήποτε περιοδική ή/και εφάπαξ εισφορά που περιέρχεται στην Εταιρεία.

δ)Οποιαδήποτε έσοδα από την δραστηριότητά της για την επίτευξη των σκοπών της.

**ΑΡΘΡΟ 6ο - ΓΕΝΙΚΗ ΣΥΝΕΛΕΥΣΗ ΤΩΝ ΜΕΛΩΝ**

1. Το ανώτατο όργανο της εταιρείας είναι η Γενική Συνέλευση των μελών της, συγκαλούμενη από τον Πρόεδρο του Διοικητικού Συμβουλίου, τα μέλη της οποίας αποφασίζουν για κάθε θέμα της δικαιοδοσίας της με απόλυτη πλειοψηφία του συνόλου των μελών της.

2. H Γενική Συνέλευση:

Εκλέγει τα μέλη του Διοικητικού Συμβουλίου.

- Εγκρίνει τους ετήσιους οικονομικούς απολογισμούς και τον προϋπολογισμό.

 - Τροποποιεί το καταστατικό.

- Εγκρίνει την εισδοχή ή διαγραφή μελών.

 -Αποφασίζει για τη λύση της εταιρείας.

3. Υπάρχει απαρτία όταν παρίσταται τo 30% +1 των νομίμως προσκληθεισών μελών.

4. Αποφάσεις λαμβάνονται με πλειοψηφία των παρόντων

5. Η ετήσια τακτική Συνέλευση των μελών της εταιρείας θα συγκαλείται από το Πρόεδρο του ΔΣ μέχρι την 31η Δεκεμβρίου του επομένου έτους.

6. Η Συνέλευση των μελών εκλέγει το Διοικητικό Συμβούλιο της εταιρείας για δύο (2) έτη εγκρίνει τον ισολογισμό αυτής και επικυρώνει τους λογαριασμούς της, εκδίδει κανονισμούς λειτουργίας και δραστηριότητας αυτής και τροποποιεί το παρόν καταστατικό.

7. Οι συνελεύσεις και οι αποφάσεις μπορούν να ληφθούν και χωρίς φυσική συνεδρίαση, εφόσον υπάρχει τηλεφωνική ή διαδικτυακή σύνδεση μεταξύ όλων των μελών.

**ΑΡΘΡΟ 7ο - ΔΙΟΙΚΗΤΙΚΟ ΣΥΜΒΟΥΛΙΟ**

1. Η διοίκηση της εταιρείας ασκείται από πενταμελές Διοικητικό Συμβούλιο (Δ.Σ.), το οποίο εκλέγεται από τη Γενική Συνέλευση των μελών για θητεία δύο (2) ετών με δυνατότητα επανεκλογής.

2. Το Διοικητικό Συμβούλιο αποτελείται από:

- Πρόεδρο

 - Αντιπρόεδρο

 - Γενικό Γραμματέα

 - Ταμία

 - Μέλος

3. Μέλη του ΔΣ μπορούν να παρέχουν έμμισθη εργασία ή υπηρεσίες προς την Εταιρεία, ανεξάρτητα από την ιδιότητά του ως μέλους του Δ.Σ., υπό τον όρο ότι υφίσταται έγγραφη σύμβαση, τηρείται η προβλεπόμενη νομοθεσία και υπάρχει σχετική απόφαση του Δ.Σ. Οι σχετικές αμοιβές καθορίζονται με βάση την αρχή της αναλογικότητας και της αναγκαιότητας.

4. Το Δ.Σ. συνεδριάζει τακτικά ανά εξάμηνο και εκτάκτως όταν το συγκαλέσει ο Πρόεδρος ή 2 εκ των μελών του. Υπάρχει απαρτία με την παρουσία της απόλυτης πλειοψηφίας των μελών και αποφασίζει με απλή πλειοψηφία.

5. Ο Πρόεδρος εκπροσωπεί δικαστικά και εξώδικα την εταιρεία. Μπορεί να παρέχει εξουσιοδότηση σε άλλα μέλη για συγκεκριμένες ενέργειες. Σε περίπτωση κωλύματος του Προέδρου, τον αναπληρώνει ο Αντιπρόεδρος ή άλλο μέλος του Δ.Σ. με απόφαση του Συμβουλίου.

6. Οι αποφάσεις καταχωρούνται σε ειδικό βιβλίο πρακτικών, υπογεγραμμένο από τα παρόντα μέλη.

7. Όλες τις εταιρικές υποθέσεις διαχειρίζεται ο Πρόεδρος του ΔΣ ενεργώντας ως Διαχειριστής της εταιρείας καθ’ όλη την διάρκεια της εταιρείας.

8. Ο Πρόεδρος του ΔΣ καθίσταται εκπρόσωπος της εταιρείας και θα εκπροσωπεί, με την ιδιότητα του αυτή, την εταιρεία ενώπιον κάθε Διοικητικής, Δικαστικής ή άλλης Δημόσιας Αρχής ενώπιον κάθε εν γένει πολιτικού, ποινικού, φορολογικού ή οποιουδήποτε άλλου Δικαστηρίου, οποιουδήποτε βαθμού και ενώπιον κάθε Διοικητικής Επιτροπής, ενώπιον κάθε Τράπεζας συμπεριλαμβανομένης και της Τράπεζας της Ελλάδος, Ανωνύμου ή άλλης εταιρείας, κάθε οργανισμού κοινής ωφέλειας (Επιχειρήσεις Ηλεκτρισμού, Τηλεφωνίας, Ενέργειας κτλ.), Ασφαλιστικού Ταμείου, Φορολογικής Αρχής, Τελωνείου, Διωκτικής και Δικαστικής Αρχής, Επιμελητηρίου, Δημόσιας Επιχειρήσεως και κάθε γενικά νομικού προσώπου, δημοσίου ή ιδιωτικού δικαίου, Δήμου, Κοινότητας, καθώς επίσης και έναντι κάθε φυσικού προσώπου σε όλες τις σχέσεις της εταιρείας και τις συναλλαγές δυνάμενος να καταστίζει συμβάσεις για την επίτευξη του σκοπού της εταιρείας με τρίτους, το Δημόσιο και Δήμους. Κάθε εταίρος δικαιούται να λαμβάνει γνώση αυτοπροσώπως της πορείας των εταιρικών υποθέσεων και να εξετάζει τα βιβλία και τα έγγραφα.

9. Σε περίπτωση απουσίας ή κωλύματος του Διαχειριστή για την άσκηση των καθηκόντων του που αναφέρονται στα άρθρα 6 και 7 του παρόντος είναι δυνατόν να εκπροσωπεί την εταιρεία ο ένας από τον άλλο εταίρο, υποκαθιστώντας τον με συμβολαιογραφικό πληρεξούσιο ή και με απλή εξουσιοδότηση επικυρωμένη μέσω gov.gr. Οι εξουσιοδοτήσεις καταχωρούνται στο βιβλίο πρακτικών της εταιρείας.

10. Το ΔΣ δύναται να προσλάβει οποιοδήποτε τρίτο φυσικό ή νομικό πρόσωπο για την εκτέλεση έργων της εταιρείας

11. Το ΔΣ δύναται να προσλάβει τρίτα φυσικά πρόσωπα για σχέση εξαρτημένης εργασίας.

**ΑΡΘΡΟ 8ο - ΟΙΚΟΝΟΜΙΚΗ ΔΙΑΧΕΙΡΙΣΗ**

1. Η οικονομική διαχείριση της εταιρείας ανήκει στο Διοικητικό Συμβούλιο και υλοποιείται από τον Ταμία με τη βοήθεια εξωτερικού λογιστή.

2. Οι λογαριασμοί της εταιρείας τηρούνται με διαφάνεια και καταχωρούνται σε επίσημα βιβλία. Οι απολογισμοί και οι προϋπολογισμοί υποβάλλονται στη Γενική Συνέλευση για έγκριση κάθε έτος έως 31 Δεκεμβρίου.

3. Κάθε μέλος έχει δικαίωμα να ζητά πληροφόρηση για την οικονομική κατάσταση της εταιρείας.

4. Ο Ταμίας υποβάλλει αναφορά για την εν γένει οικονομική δραστηριότητα της εταιρείας και δη τον ισολογισμό και τα σχετικά έγγραφα αυτής και συντάσσει εκθέσεις κοινοποιούμενες προς καθένα μέλος της εταιρείας.

5. Οι λογαριασμοί της εταιρείας και τα βιβλία της κλείνονται κατά την 31η Δεκεμβρίου κάθε έτους, αντίστοιχα οριζόμενης της εταιρικής χρήσης.

6. Η εταιρεία δύναται να ανοίγει και να τηρεί τραπεζικούς λογαριασμούς σε οποιοδήποτε τραπεζικό ίδρυμα στην Ελλάδα ή στο εξωτερικό, στο όνομά της.

7. Ο Πρόεδρος του Διοικητικού Συμβουλίου, υπό την ιδιότητά του ως νόμιμος εκπρόσωπος, έχει την εξουσία:

- Να ανοίγει, να διαχειρίζεται και να κλείνει τραπεζικούς λογαριασμούς στο όνομα της εταιρείας.

- Να εκδίδει, υπογράφει και αποδέχεται εντολές πληρωμών, επιταγές, εμβάσματα, αναλήψεις, καταθέσεις και λοιπές τραπεζικές πράξεις.

- Να συνάπτει συμβάσεις με τράπεζες ή χρηματοπιστωτικούς οργανισμούς για προϊόντα ή υπηρεσίες σχετιζόμενες με τη λειτουργία της εταιρείας.

- Να αιτείται και να λαμβάνει κωδικούς e-banking, να του ενεργοποιεί και να διαχειρίζεται τους λογαριασμούς της εταιρείας μέσω του e-banking της συνεργαζόμενης με αυτή τράπεζα.

- Να συναλλάσσεται και να εκπροσωπεί την εταιρεία με την τράπεζα.

To ΔΣ δύναται να αναθέτει, με ειδική απόφασή του, σε άλλο μέλος του ή σε τρίτο πρόσωπο (λογιστή, συνεργάτη, κ.λπ.) εξουσιοδότηση για συγκεκριμένες πράξεις διαχείρισης, εντός ή εκτός τραπεζών.

Οι εξουσιοδοτήσεις αυτές αποτυπώνονται με ειδικά πληρεξούσια ή εγγράφως και καταχωρούνται στο βιβλίο πρακτικών της εταιρείας.

**ΑΡΘΡΟ 9ο- ΕΥΘΥΝΗ ΜΕΛΩΝ**

Η εταιρεία είναι μη κερδοσκοπικό νομικό, με την έννοια του άρθρου 784 Α.Κ., πρόσωπο και η ευθύνη των μελών για τα χρέη της περιορίζεται, στο ποσό της εισφοράς τους και μόνον όπως αυτή προσδιορίζεται στο άρθρο 5 του παρόντος καταστατικού.

**ΑΡΘΡΟ 10ο - ΕΙΣΔΟΧΗ ΚΑΙ ΕΞΟΔΟΣ ΜΕΛΩΝ**

1. Εισδοχή νέων μελών στην εταιρεία γίνεται με απόφαση της Συνέλευσης των μελών και με απόλυτη πλειοψηφία τους.

2. Η Συνέλευση των μελών, κατόπιν προτάσεως του Διαχειριστή αυτής, δύναται μελλοντικά με την πλειοψηφία της παραγράφου 1 του παρόντος άρθρου, να διαγράψει μέλη της εταιρείας, εάν παρακωλύουν τη λειτουργία, ή βλάπτουν το έργο της εταιρείας, ως και εάν δεν επιδεικνύουν συστηματικά το κατά την καλή πίστη αναμενόμενο ενδιαφέρον για την προώθηση των σκοπών της εταιρείας.

3. Εισερχόμενα νέα μέλη στην εταιρεία υποχρεούνται να καταβάλουν συνεισφορά ίση το ποσοστό συμμετοχής του, εξερχόμενα δε μέλη δικαιούνται να αναλάβουν μόνο το ποσό της συνεισφοράς τους, εφ’ όσον δεν έχει αναλωθεί από ζημίες της εταιρείας.

4. Σε καμία περίπτωση δύνανται εξερχόμενα μέλη να αξιώσουν να λάβουν για οποιαδήποτε αιτιολογία οποιοδήποτε ποσοστό από την εταιρική περιουσία, που υπερβαίνει την συνεισφορά τους και προκύπτει είτε από τις παροχές τρίτων προς την εταιρεία, είτε από την εταιρική δραστηριότητα είτε από οποιοδήποτε άλλο λόγο.

**ΑΡΘΡΟ 11ο - ΑΠΑΓΟΡΕΥΣΗ ΔΙΑΝΟΜΗΣ ΚΕΡΔΩΝ**

1. Η εταιρεία δεν είναι κερδοσκοπική και, ως εκ τούτου, ουδεμία διανομή κερδών ή καταβολή τόκων κατά τη λειτουργία της εταιρείας ή κατά τη λύση αυτής επιτρέπεται να λαμβάνει χώρα προς τα μέλη αυτής, δικαιούμενα αποκλειστικώς και μόνον σε επιστροφή της εισφοράς τους, άτοκα, σε περίπτωση λύσης της εταιρείας.

2. Τα κεφάλαια της εταιρείας ουδέποτε δύναται να διανεμηθούν στα μέλη της εταιρείας, αλλά διατίθενται, σε όλη τη διάρκειά της από τα αρμόδια όργανά της αποκλειστικά και μόνον για πραγματοποίηση των σκοπών της.

3. Σε περίπτωση λύσης της εταιρείας, η υπάρχουσα εκείνη τη στιγμή κινητή και ακίνητη περιουσία της διατίθεται σύμφωνα με την απόφαση της Συνέλευσης των μελών της εποχής εκείνης, και σύμφωνα οπωσδήποτε με το πνεύμα του παρόντος καταστατικού.

**ΑΡΘΡΟ 12ο - ΣΥΝΕΙΣΦΟΡΑ ΤΩΝ ΕΤΑΙΡΩΝ ΣΕ ΕΡΓΑΣΙΑ**

Όλοι οι εταίροι υποχρεούνται να παρέχουν την προσωπική τους εργασία, ιδίως δε να προσφέρουν τις ιδιαίτερες ικανότητες και γνώσεις τους, για την ευόδωση του εταιρικού σκοπού. Στην ίδια υποχρέωση υπόκειται και ο διαχειριστής, ανεξαρτήτως από την εργασία του, που αναφέρεται στην διαχείριση της εταιρείας.

**ΑΡΘΡΟ 13ο - ΛΥΣΗ - ΕΚΚΑΘΑΡΙΣΗ ΤΗΣ ΕΤΑΙΡΕΙΑΣ**

1. Η εταιρεία λύεται με την λήξη της διάρκειάς της, αν δεν συμφωνηθεί εγγράφως παράτασή της, ή με κοινή συμφωνία των μελών.

2. Η εταιρεία, όταν λήξει η διάρκειά της, η λυθεί με συμφωνία των μελών, τελεί αυτοδίκαια υπό εκκαθάριση, η δε Συνέλευση των μελών της ορίζει τον εκκαθαριστή, ή τους εκκαθαριστές.

3. Σε περίπτωση θανάτου, δικαστικής απαγόρευσης, πτώχευσης, εξόδου ή διαγραφής κάποιου μέλους από την εταιρεία, αυτή συνεχίζεται μεταξύ των λοιπών μελών.

4. Κάθε μέλος της εταιρείας δικαιούται να καταγγείλει, καθ’ όσον αφορά αυτό και μόνον, την εταιρική σύμβαση και να αποχωρήσει από την εταιρεία, που συνεχίζεται μεταξύ των λοιπών μελών, όπως ορίζεται με την παράγραφο 3 του παρόντος άρθρου. Στην αμέσως ανωτέρω περίπτωση αποχώρησης μέλους, η Συνέλευση των μελών διαγράφει αυτό από την εταιρεία.

**ΑΡΘΡΟ 14ο - ΤΡΟΠΟΠΟΙΗΣΕΙΣ - ΕΓΓΡΑΦΟΣ ΤΥΠΟΣ**

Οι τροποποιήσεις του παρόντος, οι εισδοχές και διαγραφές μελών και η εκλογή Διαχειριστή περιβάλλονται τον έγγραφο τύπο, τηρουμένου, πλην των κατά τους φορολογικούς νόμους βιβλίων και στοιχείων, και βιβλίου πρακτικών Συνελεύσεων των μελών. Το παρόν συντάχθηκε και υπογράφηκε σε τέσσερα (4) αντίτυπα και έλαβε δε ένα ο κάθε εταίρος και ένα θα κατατεθεί στο ΓΕΜΗ.

**ΑΡΘΡΟ 15ο - ΣΦΡΑΓΙΔΑ**

Η Σφραγίδα της Εταιρείας είναι σχήματος παραλληλόγραμμου, με τον διακριτικό τίτλο «ΕΑΟΜΚΔ» και περιλαμβάνει την καταστατική επωνυμία «EΛΛΗΝΙΚΟΣ ΑΕΡΟΔΙΑΣΤΗΜΙΚΟΣ ΟΡΓΑΝΙΣΜΟΣ ΜΗ ΚΑΤΑΣΤΡΟΦΙΚΩΝ ΔΟΚΙΜΩΝ ΑΜΚΕ» και τα υπόλοιπα στοιχεία (Α.Φ.Μ., διεύθυνση, τηλέφωνα κλπ.), όπως αυτά θα αποφασίζονται από το Διοικητικό Συμβούλιο της Εταιρείας.

**ΟΙ ΣΥΜΒΑΛΛΟΜΕΝΟΙ**